14.9.2022 г.
BG
Официален вестник на Европейския съюз
L 237/11
ПРИЛОЖЕНИЕ
Описание на стоките
Класиране (код по КН)
Основания
(1)
(2)
(3)
Изделие (т.нар. постелка за пикник) с размери приблизително 200 × 150 cm, направено от два слоя трикотажен плат (от синтетични влакна), единият от които е ламиниран с лист пластмаса от едната страна.
Двата слоя плат са съединени чрез поръбване на изделието по четирите страни с малка тъкана текстилна лента.
Ламинираният слой предпазва от влага и мръсотия от земята, но не е водонепропусклив.
6306 90 00
Класирането се определя от общи правила 1 и 6 за тълкуване на Комбинираната номенклатура, забележка 7, букви г) и е) към раздел XI и забележка 2, буква а) към глава 59, както и от текстовете на кодове по КН 6306 и 6306 90 00.
В навито състояние изделието може да се върже с помощта на прикрепения колан от трикотажен плат със система за затваряне от вида „велкро“ и може да се носи за дръжката (текстилна лента), прикрепена към колана.
(Вж. изображението) (*)
Предвид на материалите, от които е направено изделието (трикотажен плат от синтетични влакна от позиция 6006 и трикотажен плат, ламиниран с пластмаса, от позиция 5903), изделието е текстилно изделиe от раздел XI.
Изключва се класирането като одеяло от позиция 6301, защото изделието не притежава типичните обективни характеристики на одеяло, а именно да бъде годно за завиване или покриване на тялото на човек, за да го топли.
Изделието просто предпазва седящия на него човек от влага и мръсотия от земята.
Изключва се класирането в позиция 6304 като артикул за обзавеждане, защото изделието не е предназначено за употреба на закрито, а за употреба на открито, на земята. Вж.
Обяснителните бележки към Хармонизираната система (ОБХС) в частта им за позиция 6304, първия параграф.
Според обективните си характеристики (то е леко, ламинирано с цел предпазване, бързо се разгъва и сгъва, лесно се пренася) изделието е предназначено за употреба на открито, например в къмпинг, на плаж и т.н. (вж. също Обяснителните бележки към Комбинираната номенклатура в частта им за подпозиция 6306 90 00).
Поради това изделието трябва да бъде класирано в код по КН 6306 90 00 като друг артикул за къмпинг.
(*) Изображението е само за информация.